། བླ་མ་དང་གཙོ་བོ་ཐ་མི་དད་པའི་ཐུགས་ཀའི་ཧཱུཾ་
གི་ འོད་ ཟེར་ གྱིས་ སློབ་ མ་ རྣམས་ རེ་ རེ་ ནས་ དྲངས་ ཏེ་ ཞལ་ དུ་ བཅུག །སྐུའི་
དབྱིབས་བརྒྱུད་རྡོ་རྗེའི་ལམ་ནས་ཡུམ་གྱི་པདྨར་བབས་ཏེ་ཞུ་བ་ལས་གཏི་མུག་
གཤིན་རྗེའི་གཤེད་དཀར་པོ་ཞལ་གཅིག་ཕྱག་གཉིས་པ་ཕྱག་གཉིས་ཐལ་མོ་སྦྱར་
བ་རེར་གྱུར། སླར་ཡང་རང་གི་ཐུགས་ཀའི་ཧཱུཾ་ཡིག་འོད་ཟེར་གྱིས་ཕྱོགས་བཅུའི་
རྒྱལ་བ་ཐམས་ཅད་སྤྱན་དྲངས། ཞལ་ནས་ཞུགས་ཐུགས་ཀར་ཞུ་བའི་བྱང་ཆུབ་ཀྱི་
ལྟར་
ཅེས་
སེམས་རྡོ་རྗེའི་ལམ་ནས་བབས་ཏེ་ཡུམ་གྱི་པདྨར་གནས་པའི་སློབ་མ་གཏི་མུག་
གཤིན་རྗེའི་གཤེད་དུ་གསལ་བ་ལ་དབང་བསྐུར། སློབ་མ་ཡུམ་གྱི་པདྨ་ནས་ཕྱུང་
-209-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
སྟེ་དཀྱིལ་འཁོར་གྱི་ཤར་སྒོའི་ཐད་ཀྱི་ཕྱི་རོལ་ཏུ་གནས་པར་གྱུར།
སློབ་མ་རྣམས་ཀྱིས་ནང་དབང་ཐོབ་པའི་མོས་པ་བརྟན་པོ་མཛོད།
འཆོས་ཤིང་ནང་དབང་བསྐུར་བ་དེ་སོང་།
འོ། ཁྱེད་རང་
དེས་ཀུན་སློང་
གཉིས་པ་གསོལ་བ་གདབ་ཅིང་འཛིན་ དུ་གཞུག་ པ་ ལ་ གཉིས་ ཡོད་ པ་
ལས། དང་པོ་གསོལ་བ་གདབ་པ་ནི། བླ་མ་དང་དཀྱིལ་འཁོར་གྱི་གཙོ་བོ་ཐ་མི་
དད་པ་ལ་གསོལ་བ་འདེབས་པ་འདིའི་རྗེས་ཟློས་མཛོད། རོ་ལངས་མ་དང་ལྷན་
ཅིག་སྦྱོར། །དགའ་ཆེན་ཁྱོད་བདག་སྟོན་པ་སྟེ། །སློབ་དཔོན་ཁྱོད་ནི་དགོངས་སུ་
གསོལ། །བྱང་ཆུབ་ཆེན་པོའི་ཚུལ་བསྟན་པ། །མགོན་པོ་ཆེན་ པོ་བདག་ འཚལ་
ལོ། །དམ་ཚིག་དེ་ཉིད་བདག་ལ་སྩོལ། །བྱང་ཆུབ་སེམས་ཀྱང་བདག་ལ་སྩོལ། །
སངས་རྒྱས་ཆོས་དང་དགེ་འདུན་ཏེ། །སྐྱབས་གསུམ་བདག་ལ་སྩལ་དུ་གསོལ། །
ཐར་པ་ཆེན་པོའི་གྲོང་མཆོག་ཏུ། །མགོན་པོས་བདག་ནི་གཞུག་ཏུ་གསོལ། །ཞེས་
ལན་གསུམ་གསོལ་བ་གདབ་བོ། །དེས་གསོལ་བ་གདབ་པ་དེ་སོང་། གཉིས་པ་
འཛིན་དུ་གཞུག་པ་ནི། །ད་ཐུགས་བསམ་འདི་བཞིན་དུ་མཛད་པར་ཞུ། བུ་ཚུར་
ཤོག་ཤིག་ཐེག་ཆེན་པོ། །གསང་སྔགས་སྤྱོད་ཚུལ་ཆོ་ག་ནི། ཁྱོད་ལ་ ཡང་ དག་
བསྟན་པར་བྱ། ཁྱོད་ནི་ཚུལ་ཆེན་སྣོད་ཡིན་གྱི། །སྐུ་གསུང་ཐུགས་ཀྱི་རྡོ་རྗེ་ཅན། །
དུས་གསུམ་འབྱུང་བའི་སངས་རྒྱས་རྣམས། །རྡོ་རྗེ་སྔགས་ཀྱི་མཐུ་ཡིས་ནི། །ཡེ་
ཤེས་མཉམ་མེད་ཡང་དག་བརྙེས། །གསང་སྔགས་སྤྱོད་པ་མཉམ་མེད་པ། །གང་
གིས་ཤཱཀྱ་སེངྒེ་སོགས། །མཆོག་རྣམས་ཀྱིས་ནི་བདུད་ཀྱི་སྡེ། །མི་བཟད་ཆེན་པོ་
སྟོབས་ཆེན་བཅོམ། །འཇིག་རྟེན་རྗེས་འཇུག་རྟོགས་ནས་ནི། །འཁོར་ལོ་བསྐོར་
ནས་མྱ་ངན་འདས། །དེ་བས་ཀུན་མཁྱེན་ཐོབ་བྱའི་ཕྱིར། །བུ་ཡིས་བློ་གྲོས་འདི་
-210-

འཇིགས་བྱེད་ལྷ་བཅུ་གསུམ་གྱི་རས་བྲིས་ཀྱི་དཀྱིལ་འཁོར་དུ་དབང་བསྐུར་བའི་ཆོ་ག་ལག་ལེན་ཟབ་གསལ་ལས་སྟ་གོན་གྱི་རིམ་པ།
གྱིས་ཤིག །ཅེས་གསུངས་པ་ལྟར། དུས་གསུམ་གྱི་སངས་རྒྱས་ཐམས་ཅད་ཀྱང་
བླ་མེད་རྡོ་རྗེ་ཐེག་པ་ལ་ཞུགས་ནས་སངས་རྒྱས་པ་ཤ་སྟག་ཡིན་ཞིང་། བླ་མེད་ཀྱི་
ཐེག་ པ་ ལ་མ་བརྟེན་པར་ འཚང་རྒྱ་ཐབས་མེད་པས་གསང་སྔགས་བླ་མེད་ལ་
འཇུག་ པ་ ལ་ གཞན་ གྱིས་ བསྒྱུར་ མི་ ཐུབ་ པའི་ མོས་ པ་ བརྟན་ པོ་ མཛོད། ཅེས་
བརྗོད། དེས་གསོལ་བ་གདབ་ཅིང་འཛིན་དུ་གཞུག་པ་དེ་སོང་བ་ཡིན། གསུམ་པ་
སྡོམ་པ་བཟུང་ཞིང་བྱིན་གྱིས་བརླབས་པ་དེ་ལ་ཡང་དོན་ཚན་གཉིས་ཡོད་པའི།
དང་པོ་སྡོམ་པ་བཟུང་བ་དེ་ལ་ཡང་ཐུན་མོང་བ་བྱང་སྡོམ་བཟུང་བ་དང་། ཐུན་མོང་
མིན་པ་སྔགས་སྡོམ་བཟུང་བ་གཉིས་ཡོད་པ་ལས། དང་པོ་བྱང་སྡོམ་བཟུང་བ་ལ་
ཐུགས་ བསམ་ འདི་ བཞིན་ དུ་ མཛོད། མདུན་ གྱི་ གཞལ་ ཡས་ ཁང་ ཆེན་ པོ་ དེའི་
དབུས་ན་བླ་ མ་དཔལ་རྡོ་ རྗེ་འཇིགས་བྱེད་ཆེན་པོ་དངོས་དང་། དེའི་མཐའ་ལ་
དཀྱིལ་འཁོར་ལྷ་ཚོགས་རྣམས་བཞུགས། སྟེང་གི་ནམ་མཁའ་ལ་ཕྱོགས་བཅུའི་
རྒྱལ་བ་སྲས་བཅས་ཐམས་ཅད་དངོས་སུ་བཞུགས་པའི་མོས་པ་དང་། མཁའ་ཁྱབ་
ཀྱི་སེམས་ཅན་ཐམས་ཅད་ཀྱི་དོན་དུ་བྱང་སྡོམ་ལེན་པའི་མོས་པ་བརྟན་པོ་དང་
བཅས་འདིའི་རྗེས་ ཟློས་མཛོད། དཀོན་མཆོག་གསུམ་ལ་བདག་སྐྱབས་མཆི། །
སྡིག་པ་ཐམས་ཅད་སོ་སོར་བཤགས། །འགྲོ་བའི་དགེ་ལ་རྗེས་ཡི་རང་། །སངས་
རྒྱས་བྱང་ཆུབ་ཡིད་ཀྱིས་གཟུང་། །སངས་རྒྱས་ཆོས་དང་ཚོགས་མཆོག་ལ། །བྱང་
ཆུབ་བར་དུ་བདག་སྐྱབས་མཆི། །རང་གཞན་དོན་ནི་རབ་བསྒྲུབ་ཕྱིར། །བྱང་ཆུབ་
སེམས་ནི་བསྐྱེད་པར་བགྱི། །བྱང་ཆུབ་མཆོག་གི་སེམས་ནི་བསྐྱེད་བགྱིས་ནས། །
སེམས་ཅན་ཐམས་ཅད་བདག་གིས་མགྲོན་དུ་གཉེར། །བྱང་ཆུབ་སྤྱོད་མཆོག་ཡིད་
འོང་སྤྱད་པར་བགྱི། ། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག །ཅེས་རྗེས་
-211-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
ཟློས་བྱ། འདི་ལན་གསུམ་བྱ་དགོས་པས་གཉིས་པའི་ཡང་རྗེས་ཟློས་མཛོད་བྱས་
ལ་གཉིས་པ་བྱ།
གསུམ་པའི་ཡང་རྗེས་ཟློས་མཛོད་བྱས་ལ་གསུམ་པ་བྱ། གསུམ་
པ་རྫོགས་པ་དང་མཉམ་དུ་སྨོན་པ་དང་འཇུག་པའི་བདག་ཉིད་ཅན་གྱི་བྱང་སྡོམ་
ཐོབ་པའི་མོས་པ་བརྟན་པོ་མཛོད། ཅེས་བརྡ་སྤྲད་ལ་བྱང་སྡོམ་བཟུང་བ་དེ་སོང་།
གཉིས་པ་ཐུན་མོང་མིན་པ་སྔགས་སྡོམ་འཛིན་པ་ནི། རིགས་ལྔ་སྤྱི་དང་སོ་
སོའི་དམ་ཚིག་དང་སྡོམ་པ་རྣམས་བླངས་ལ། བྱང་ཆུབ་མ་ཐོབ་ཀྱི་བར་དུ་སྲོག་
དང་ བསྡོས་ ཏེ་ བསྲུང་ སྙམ་ པའི་ མོས་ པ་ བརྟན་ པོའི་ སྒོ་ ནས་ འདིའི་ རྗེས་ ཟློས་
མཛོད་བྱས་ ལ། སངས་ རྒྱས་ བྱང་ཆུབ་ སེམས་དཔའ་ཀུན། །བདག་ ལ་ དགོངས་
པར་མཛད་དུ་གསོལ། །ཞེས་པ་ནས། སེམས་ཅན་མྱ་ངན་འདས་ལ་དགོད། ཅེས་
པའི་བར་ལན་གསུམ་རྗེས་ཟློས་བྱས་ལ། གསུམ་པ་རྫོགས་པ་དང་སྔགས་སྡོམ་
ཐོབ་པའི་མོས་པ་བརྟན་པོ་མཛོད། ཅེས་བརྡ་སྤྲད། དེས་སྡོམ་པ་བཟུང་བ་དེ་སོང་།
གཉིས་པ་བྱིན་གྱིས་བརླབས་པ་ནི། ངེད་ཀྱི་ཚིག་རིས་ལྟར་སྤྱན་དམིགས་མཛད་
པར་ཞུ། ཞེས་བརྗོད་ལ་བསང་ཆུ་གཏོར། ༀ་ཁབྒ་དྲྀཀ་ཧཱུཾ་ཕཊ། སློབ་མ་རྣམས་
སྐད་ཅིག་གི་རྡོ་རྗེ་འཇིགས་བྱེད་དུ་གྱུར་པའི་སྙིང་གར་རྡོ་རྗེ་ནག་པོ་རྩེ་ལྔ་པའི་ལྟེ་
བར་ ཧཱུཾ་ ནག་ པོ། ། མགྲིན་ པར་ པདྨ་ དམར་ པོ་ འདབ་ མ་ བརྒྱད་ པའི་ ལྟེ་ བར་
ཨཱཿ༔དམར་པོ། སྤྱི་བོར་འཁོར་ལོ་དཀར་པོ་རྩིབས་བརྒྱད་པའི་ལྟེ་བར་ཨོཾ་དཀར་
པོས་མཚན་པར་གྱུར། སློབ་མའི་གནས་གསུམ་དུ་དྲིའི་ཐིག་ལེ་བྱས་ལ། ཧཱུཾ་ཨཱཿༀ།
ཞེས་བརྗོད། བླ་མ་རྡོ་རྗེ་འཇིགས་བྱེད་ཆེན་པོའི་གནས་གསུམ་ལས་ཡི་གེ་གསུམ་
ཐོན་པ་ཁྱེད་རང་སློབ་མ་རྣམས་ཀྱི་གནས་གསུམ་དུ་ཐིམ་པས་རྡོ་རྗེ་གསུམ་གྱི་
བདག་ཉིད་དུ་བྱིན་གྱིས་བརླབས་པར་གྱུར། དེ་ལྟར་ཁྱེད་རང་སློབ་མ་རྣམས་རྡོ་རྗེ་
-212-

འཇིགས་བྱེད་ལྷ་བཅུ་གསུམ་གྱི་རས་བྲིས་ཀྱི་དཀྱིལ་འཁོར་དུ་དབང་བསྐུར་བའི་ཆོ་ག་ལག་ལེན་ཟབ་གསལ་ལས་སྟ་གོན་གྱི་རིམ་པ།
གསུམ་གྱི་བདག་ཉིད་དུ་གྱུར་པ་ལ་ངེད་ཀྱི་མཆོད་པ་བྱེད་པ་ཡིན་པས་བདག་གིར་
མཛོད། ཅེས་བརྗོད་ལ་མེ་ཏོག་བཟུང་ནས། དབུ་ལ་མེ་ཏོག་གི་ཕྲེང་བ་ རེ་ ཕུལ་
བྱུང་བའི་མོས་པ་མཛོད། ཨོཾ་ཁངྒ་དྷྲྀཀ་ཧཱུཾ་ཕཊ། ཤངས་ལ་བདུག་སྤོས་རེ་ཕུལ་བྱུང་
བའི་མོས་པ་མཛོད། ཨོཾ་ཁལྒ་དྷྲྀཀ་ཧཱུཾ་ཕཊ། སྤྱན་ལམ་དུ་སྣང་གསལ་རེ་ཕུལ་བྱུང་
བའི་མོས་པ་མཛོད། ཨོཾ་ཁབྒ་ངྷིཀ་ཧཱུཾ་ཕཊ། ཐུགས་ཀར་དྲིའི་བྱུག་པ་རེ་ཕུལ་བྱུང་
བའི་མོས་པ་མཛོད། ༀ་ཁལྒ་དྷྲྀཀ་ཧཱུཾ་ཕཊ། དེས་སྡོམ་པ་བཟུང་ ཞིང་བྱིན་ གྱིས་
བརླབས་པ་དེ་སོང་། བཞི་པ་སོ་ཤིང་འདོར་ཞིང་ཁྱོར་ཆུ་སོགས་གསུམ་སྦྱིན་པ་ལ།
སོ་ཤིང་འདོར་བ། ཁྱོར་ཆུ་སྦྱིན་པ། ཀུ་ཤ་སྦྱིན་པ། སྲུང་སྐུད་གདགས་པ་དེ་བཞི་
ཡོད་པ་ལས། ། །དང་པོ་ སོ་ཤིང་འདོར་བ་ནི། སོ་ཤིང་ཚད་ ལྡན་ཕྱག་ ལེན་ ལྟར་
བཤམས་ལ། སློབ་དཔོན་ཁ་བྱང་དུ་ཕྱོགས་པས་སོ་ཤིང་ལ་བསང་ཆུ་གཏོར་ལ།
ཨོཾ་ཁརྦ་དྲྀཀ་ཧཱུྃ་ཕཊ། ༀ་ཨཱཿཧཱུྃ་བཟླས་ཏེ་སོ་ཤིང་སློབ་མའི་ལག་པ་གཉིས་ཐལ་མོ་
སྦྱར་བའི་བར་དུ་བྱིན་ལ། ཨོྃ་བཛྲ་ཧ་ས་ཧ། ཞེས་རྗེས་ཟློས་བྱེད་པ་དང་མཉམ་དུ་
སོ་ཤིང་འདོར་དུ་གཞུག །སོ་ཤིང་རྩེ་མོ་སློབ་དཔོན་ལ་བལྟས་ན་མཆོག་གི་དངོས་
གྲུབ་དང༌། ཤར་དང་ཤར་ལྷོར་བལྟས་ན་ཞི་བ། བྱང་དང་བྱང་ཤར་དུ་བལྟས་ན་
རྒྱས་པ། ནུབ་དང་ནུབ་བྱང་དུ་བལྟས་ན་དབང་། ལྷོ་དང་ལྷོ་ནུབ་དུ་བལྟས་ན་དྲག་
པོ། སྟེང་དུ་བལྟས་ན་རིག་འཛིན། འོག་ཏུ་བལྟས་ན་ས་འོག་གི་དངོས་གྲུབ་འགྲུབ་
བོ། །ཞེས་བརྡ་སྤྲད་དོ། །དེས་སོ་ཤིང་འདོར་བ་དེ་སོང་། ཁྱོར་ཆུ་སྦྱིན་པ་ནི། ཆུ་
ཕྱག་ལེན་ལྟར་བཤམས་ལ་བསང་ཆུ་གཏོར་ཏེ། ༀ་ཁབྒ་དྲྀཀ་ཧཱུཾ་ཕཊ། བཾ་ལས་
བྱུང་བའི་ཆུར་གྱུར། བཾ་མང་དུ་བཟླས་ལ་ལག་པ་གཡས་པས་དུང་ཆུ་བཟུང་ནས།
ཨོཾ་ཧྲཱིཿསུ་བི་ཤུདྡྷ༔དྷརྨཿ སརྦ་པཱ་པཾ་ནི་ཙ་ལ་ཨ་སྱ་བི་ཤོ་དྷ་ཡ་སརྦ་བི་ཀལྤཱན་ཨ་ས་
-213-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
ན་ཡ་ཧཱུཾ། ཞེས་བརྗོད་དེ་ཁྱོར་ཆུ་བྱིན་ལ། ཁྱེད་རང་རྣམས་ཀྱི་ཧུབ་གསུམ་བྱས་ལ་
འཐུངས་བས་ལུས་ངག་ཡིད་གསུམ་གྱི་སྡིག་སྒྲིབ་ཐམས་ཅད་དག་པའི་མོས་པ་
མཛོད། ཅེས་བརྡ་སྤྲད་དོ། །གསུམ་པ་ཀུ་ཤ་སྦྱིན་པ་ནི། ཀུ་ཤ་ཆེ་བ་ལག་ཏུ་བཟུང་
ལ། ཧཱུཾ་ལས་བྱུང་བའི་ཀུ་ཤར་གྱུར། ཧཱུྃཞེས་པ་མང་དུ་བཟླས་ཏེ། ཀུ་ཤ་ཆུང་བ་
ལག་ཏུ་བཟུང་ལ། དྷཱིཿལས་ཀུ་ཤར་གྱུར། དྷཱིཿམང་དུ་བཟླས་ལ། ཨོཾ་བཛྲ་ཏིཀྵ་ཎ་
བཾ། ཞེས་བརྗོད་ཅིང་ཀུ་ཤ་གཉིས་པོ་དེ་སློབ་མའི་ལག་པ་གཉིས་ཐལ་མོ་སྦྱར་
བའི་བར་དུ་བྱིན་ནོ། ། །བཞི་པ་ སྲུང་སྐུད་གདགས་པ་ནི། སྐུད་པ་རིང་ཐུང་ དང་
མདུད་པ་ཕྱག་ལེན་ལྟར་བཤམས་ལ། སྲུང་སྐུད་ལག་ཏུ་བཟུང་ནས། ཧཱུཾ་ལས་བྱུང་
བའི་སྲུང་སྐུད་དུ་གྱུར། ཧཱུཾ་དང་། ཁལྒ་དྷྲྀཀ་མང་དུ་བཟླས་ལ་ཨོཾ་བུདྡྷ་མེེ་ཏྲི་རཀྵ་
རཀྵ་སརྦ་ན་སྭཱཧཱ། ཞེས་བརྗོད་ཅིང་སློབ་མའི་དཔུང་པ་གཡོན་པར་ཕྱག་ལེན་ལྟར་
བཅིངས་ནས། ལག་པ་གཡས་པས་མདུད་མཚམས་སུ་དྲིའི་ཐིག་ལེ་བྱའོ། །དེས་
སོ་ཤིང་འདོར་ཞིང་ཁྱོར་ཆུ་སོགས་གསུམ་སྦྱིན་པ་དེ་སོང་། ལྔ་པ་སྤྲོ་བ་བསྐྱེད་ཅིང་
བསྲུངས་ཏེ། རྨི་ལམ་བརྟག་པར་གདམས་པ་ལ་སྤྲོ་བ་བསྐྱེད་པ། བསྲུང་བ་བྱ་བ།
རྨི་ལམ་བརྟག་པར་གདམས་པ་སྟེ་གསུམ་ཡོད་པ་ལས། དང་པོ་སྤྲོ་བ་བསྐྱེད་པ་ནི།
ངེད་ཀྱི་ཚིག་རིས་ལྟར་སྤྱན་དམིགས་མཛད་པར་ཞུ་བྱས་ལ། རྣམ་སྣང་མངོན་བྱང་
གི་རྒྱུད་ལས། འཇིག་རྟེན་དུ་ནི་ཀུན་མཁྱེན་རྣམས། །རེས་འགའ་འབྱུང་ངམ་མི་
འབྱུང་སྲིད། །ཨུ་དུམ་ཝ་རའི་མེ་ཏོག་བཞིན། །རྒྱ་ལམ་ན་ནི་རེས་འགའ་འབྱུང་།
གང་གི་སེམས་ཅན་མཉམ་མེད་དོན། །མྱ་ངན་མི་འདའ་བྱེད་པར་ནུས། །གསང་
སྔགས་སྤྱོད་པའི་ཚུལ་འབྱུང་བ། །དེ་བས་ཀྱང་ནི་ཤིན་ཏུ་དཀོན། །བསྐལ་བ་བྱེ་བ་
དུ་ མ་ རུ། ། །སྔོན་ བྱས་ སྡིག་ པ་ ཅི་མཆིས་པ། །དཀྱིལ་འཁོར་འདི་འདྲ་ མཐོང་ བ་
-214-

འཇིགས་བྱེད་ལྷ་བཅུ་གསུམ་གྱི་རས་བྲིས་ཀྱི་དཀྱིལ་འཁོར་དུ་དབང་བསྐུར་བའི་ཆོ་ག་ལག་ལེན་ཟབ་གསལ་ལས་སྟ་གོན་གྱི་རིམ་པ།
ཡིས། །དེ་དག་ཐམས་ཅད་ཟད་འགྱུར་ན། །གྲགས་པ་མཐའ་ཡས་གསང་སྔགས་
ཀྱི། ། །སྤྱོད་ཚུལ་ལ་གནས་སྨོས་མི་དགོས། །སྐྱོབ་པའི་གསང་སྔགས་བཟླས་ན་
ནི། །གོ་འཕང་བླ་ན་མེད་པར་འགྱུར། །སྤྱོད་མཆོག་འདི་ལ་གང་རྣམས་ཀྱི། །བློ་
གྲོས་ཤིན་ཏུ་དྲི་མེད་ན། །དེ་རྣམས་ཀྱིས་ནི་སྡུག་བསྔལ་ཀུན། །འབྱུང་བའི་ངན་
འགྲོ་ ཡང་ དག་ བཅད། །བདག་ ཉིད་ཆེན་པོ་ཁྱེད་རྣམས་ཀྱིས། ། །དེ་ རིང་ རྙེད་ པ་
མཉམ་མེད་རྙེད། །གང་གིས་ཁྱེད་རྣམས་རྒྱལ་བ་ཀུན། །བདག་ཉིད་ཆེན་པོ་སྲས་
བཅས་ཀྱི། །བསྟན་པ་འདི་ལ་ཐམས་ཅད་ནི། །ཡོངས་སུ་གཟུང་ཞིང་ སྐྱེ་ འགྱུར་
བ། །དེ་ཡིས་ཁྱེད་རྣམས་ཐེག་ཆེན་ལ། །ལེགས་པར་སྐྱེ་བ་ཉིད་དུ་འགྱུར། །ཐེག་
པ་ཆེན་པོ་ཆེར་འབྱུང་བའི། །ལམ་མཆོག་འདི་ནི་དཔལ་དང་ལྡན། །གང་ལ་ཁྱེད་
རྣམས་ འགྲོ་ འགྱུར་ བས། །དེ་ བཞིན་ གཤེགས་ པར་ འགྱུར་ བ་ ཡིན། །ཞེས་
གསུངས་ པ་ ལྟར། སྤྱིར་ན་དམ་པའི་ཆོས་དཀོན་ཞིང་། ལྷག་པར་དུའང་གསང་
སྔགས་རྡོ་རྗེ་ཐེག་པ་ནི་སངས་རྒྱས་ལས་ཀྱང་དཀོན་པ་དང་། རྡོ་རྗེ་ཐེག་པ་དང་
མཇལ་ནས་སྒྲུབ་པ་སྙིང་པོར་བྱས་ན་སྙིགས་དུས་ཀྱི་ཚེ་ཐུང་གཅིག་ལ་སངས་རྒྱས་
ཀྱི་གོ་འཕང་ཡང་ཐོབ་པར་ནུས་པས་ཆོས་འདི་ལ་དད་གུས་དང་སྤྲོ་བ་ཆེན་པོ་
མཛོད་ཅིག་ཅེས་བརྡ་སྤྲད་དོ། །དེས་སྤྲོ་བ་བསྐྱེད་པ་དེ་སོང་། །
གཉིས་པ་བསྲུང་བ་བྱ་བ་ནི། ངེད་ཀྱི་ཚིག་རིས་ལྟར་སྤྱན་དམིགས་མཛོད་
ཅིག་ཅེས་བརྡ་སྤྲད་ལ། བླ་མ་དང་གཙོ་བོ་ཐ་མི་དད་པའི་ཐུགས་ཀའི་ཧཱུཾ་ལས་ཁྲོ་བོ་
རལ་ གྲི་ གཤིན་ རྗེའི་ གཤེད་